Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 1061

c) mechanikai és egyéb tulajdonságokat. 5.172. Ahol folyadékot használnak biológiai védelemként, illetve árnyékolásként, a tervezéskor számolni kell a közegvesztéses feltételezett kezdeti eseményekkel. Mérõ eszközöket kell biztosítani a folyadékszint változásának érzékelésére és jelzésére. 5.5.5. Radioaktív kibocsátások 5.173. Az atomerõmûben megfelelõ rendszereket kell kialakítani a légnemû és folyékony radioaktív anyagok kezelésére annak érdekében, hogy a radioaktív anyag kibocsátásának mennyisége és koncentrációja az elõírt határértékek alatt maradjon. A kibocsátási pontok számát az ésszerûen elérhetõ legkevesebbre kell tervezni. 5.174. Az atomerõmûben rendszereket kell kialakítani az összes tervezett kibocsátási útvonal rendszeres idõközönkénti mûszeres ellenõrzésére, továbbá az atomerõmû környezetébe kibocsátásra kerülõ radioaktív anyagok mérése és regisztrálása céljából a tervezési alapba tartozó minden üzemállapotban és balesetek során. 5.175. A kibocsátási helyek pozíciója és konstrukciója olyan legyen, mely figyelembe veszi a környezeti terepi viszonyokat, az idõjárási feltételeket, az épületek és kémények távolságát, figyelembe véve a kibocsátások aerodinamikáját, és a közeli épületekben folyó mûveletekkel való összeférhetõséget. 5.176. Az atomerõmûnek rendelkeznie kell meteorológiai mérõállomással, amelynek egy kijelzõ egységét a blokk- és a baleseti vezénylõbe kell telepíteni. 5.6. NUKLEÁRIS ÉS RADIOAKTÍV ANYAGOK KEZELÉSE 5.6.1. Alapelvek 5.177. A tervezõ dolgozzon ki komplex hulladékkezelési dokumentációt annak érdekében, hogy az atomerõmûbõl származó radioaktív anyagok útját úgy lehessen szabályozni és ellenõrizni, hogy a radioaktív kibocsátás mennyisége és koncentrációja az elõírt határérték alatt, az ésszerûen elérhetõ legalacsonyabb szinten maradjon. 5.178. A radioaktív hulladékok kezelésének tervezésekor tekintettel kell lenni arra, hogy az alkalmazandó sugárvédelmi rendszernek az alábbi fõ követelményeket kell kielégítenie:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes